Tauhu

Tauhu, tahu atau taufu ialah makanan yang diperbuat daripada kacang soya yang ditapaikan dan diambil patinya. Berbeza dengan tempe yang asli dari Indonesia, tauhu berasal dari China sepertimana juga bahan-bahan yang sama keluarga dengannya seperti kicap, taucu (pes kacang bertapai), pau, dan bakso. 

Tauhu pertama kali muncul di China sejak zaman Dinasti Han pada sekitar 2,200 tahun yang lalu. Penemunya Liu An (Hanzi: 劉安) merupakan seorang bangsawan, cucunda Maharaja Liu Bang, penguasa pertama dan pengasas Dinasti Han. Dibawa oleh para perantau China, makanan ini tersebar ke Asia Timur dan Asia Tenggara, lalu juga akhirnya ke seluruh dunia. Sebagaimana dengan tempe, tauhu dikenali sebagai makanan rakyat.

 Etimologi 
Nama-nama tauhu () dan tahu menyerap daripada sebutan bahasa Hokkien perkataan bertulis 豆腐 iaitu tāu-hū dalam Pe̍h-ōe-jī yang bermaksud "kacang yang ditapai". Nama taufu  () menyerap daripada sebutan bahasa Kantonis perkataan yang sama iaitu dau6 fu6 dalam Jyutping.

 Cara membuat tauhu 
Selepas kacang soya ditampi untuk mengasingkan biji-biji yang rosak, ia dicuci lalu direndam di dalam air selama enam jam. Selepas dicuci sekali lagi, ia dikisar sehingga halus, dan pesnya dialirkan ke dalam tong penampung.

Pes kacang soya direbus selama 15-20 minit di dalam kuali besar. Jarak waktu antara siap pengisaran dan pemasakan tidak boleh melebihi 5-10 minit untuk menjaga kualiti tauhu yang dihasilkan. Pes tersebut kemudian dipindahkan dari kuali ke tong untuk disaring dengan kain belacu atau kain mori kasar yang telah diletakkan pada dulang buluh. Agar semua pati dalam pes kacang soya tersaring semua, pada kain itu diletakkan sebuah papan kayu dan seorang akan naik ke atas untuk menggoncang-goncangnya. Baki penyaringan, yang disebut kek tauhu diperas lagi dengan menyiram air panas sehingga ia tidak mengandungi sebarang pati lagi. Penyaringan dilakukan berkali-kali sehingga pes kacang soya habis.

Air saringan yang tertampung dalam tong dicampur dengan asid seperti cuka dan medang sila atau sekau untuk menggumpal keladak-keladak dalam air tersebut. Selain daripada asam air kelapa, atau cairan "dadih susu" (air pati tauhu apabila tahu telah menggumpal) yang telah dieramkan, ataupun serbuk kapur tauhu (kalsium sulfat) juga akan ditambahkan.

Air asam dipisahkan daripada gumpalan putih dan disimpan, kerana masih boleh digunakan lagi. Gumpalan tauhu yang mula mengendap dituangkan ke dalam kotak berukuran lebih kurang 50 x 60 sentimeter persegi dan dialasi kain belacu. Adunan tauhu kotak dikempa selama seminit sehingga air yang masih tercampur dalam adunan tauhu itu terperas habis. Adunan tauhu berbentuk kotak yang sudah padat dipotong-potong pada ukuran 6 x 4 sentimeter persegi dan siap dijual.

 Jenis 
 Di Korea 
200px|thumb|right|Dubu Kimchi
Orang Korea menggunakan tauhu () dalam pelbagai masakan mereka. HISTORY OF TOFU IN SOUTH AND SOUTHEAST ASIA, soyinfocenter. Accessed on May 1st 2010.

 Dubu jeongol, adalah kaserol jeongol diperbuat daripada tauhu yang berasal lebih dari 200 tahun yang lalu. Dubu jeongol mempunyai bahan-bahan daging lembu dan sayur-sayuran seperti tauge, lobak putih, selum, dan bawang merah direbus air dalam kuali besar.
 Dubu Buchim, jenis hidangan tauhu goreng yang disajikan sebagai banchan. 두부 부침(필독), musoenara. Accessed on May 14, 2010.
 sundubu: jenis tauhu lembut yang tidak diproses seperti tauhu biasa. Donghae Sundubu, visitkorea. Accessed on May 1st, 2010. Sundubu paling terkenal adalah tauhu dari Desa Chodang di Gangneung. Ia dikenali sebagai Chodang Dubu (Tauhu Chodang). Ia diproses dengan air laut dan mewujudkan rasa yang luar biasa. 

 Dubu kimchi, hidangan tauhu dihidangkan dengan kimchi. Dubu Kimchi, mykoreankitchen. Accessed on May 12, 2010.

 Dubu jorim, tauhu goreng berkuah jorim diperbuat daripada pelbagai rempah. Dubu Jorim ,mykoreandiet. Accessed on May 12, 2010.

 Sundubu jjigae adalah hidangan seperti gulai (jjigae) dibuat dari gochujang dengan bahan-bahan daripada sundubu dan sayur-sayuran. Spicy Korean Soft Tofu Stew (Soondubuchigae), koreanfood. Accessed on May 12, 2010.

 Di Indonesia 
 tauhu Sumedang 
 tauhu Kediri.

 Lihat juga 
 Tau fu fah
 Fucuk

 Rujukan 

Kategori: Tauhu
Kategori:Masakan Cina
Kategori:Masakan Jepun